A Bizottság 2616/97/EK rendelete

(1997. december 16.)

a marha- és borjúhúságazatbeli behozatali és kiviteli engedélyekre vonatkozó alkalmazási szabályokról szóló 1445/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2321/97/EK rendelettel [1] módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [2] és különösen annak 9. és 13. cikkére,

mivel a legutóbb a 2469/97/EK rendelettel [3] módosított, a marha- és borjúhúságazatbeli behozatali és kiviteli engedélyekre vonatkozó alkalmazási szabályokról és a 2377/80/EGK rendelet [4] hatályon kívül helyezéséről szóló 1445/95/EK rendelet 7. cikke rendelkezik arról, hogy az export-visszatérítés igényléséhez a termékek kiviteléhez minden esetben az előzetesen rögzített mértékű export-visszatérítésre kiállított engedélyre van szükség;

mivel az exportnak és különösen az export-visszatérítés nélkül egyes harmadik országokba kivitelre szánt, intervenciós készletekből származó fagyasztott marhahús exportjának a megalapozott és körültekintő lebonyolításához a 805/68/EGK rendelet 1. cikke (1) bekezdésének a) pontjában említett termékek vagy a 010210, 16025031–16025080 és 16029069 KN-kódok alá tartozó termékek exportját kiviteli engedély kiállításához kell kötni;

mivel ennek az új követelménynek a következményeként bizonyos technikai módosításokra lesz szükség, különös tekintettel az engedélyek érvényességi idejére, a biztosíték összegére és a tagállamok értesítési kötelezettségére;

mivel a Marha- és Borjúhúspiaci Irányítóbizottság az elnöke által megállapított határidőn belül nem nyilvánított véleményt,

ELFOGADTA EZT A RENDELETET:

1. cikk

Az 1445/95/EK rendelet a következőképpen módosul:

1. A 7. cikk helyébe a következő szöveg lép:

"7. cikk

A 805/68/EGK rendelet 1. cikke (1) bekezdésének a) pontjában említett termékek vagy a 010210, 16025031–16025080 és 16029069 KN-kód alá tartozó termékek minden exportjához kiviteli engedély kiállítására van szükség."

2. A 8. cikk helyébe a következő szöveg lép:

"8. cikk

(1) Az olyan termékek kiviteli engedélyének, amelyre visszatérítést igényelnek, és amely előzetesen rögzített mértékű export-visszatérítésre kiállított engedélyhez kötött, az engedély érvényessége a 3719/88/EGK rendelet 21. cikke (1) bekezdésének értelmében vett kibocsátás napjától számított:

- 75 nap a 0102 és 1602 KN-kódok alá tartozó termékek esetében,

- 30 nap a többi termék esetében.

A 3719/88/EGK rendelet 44. cikkében meghatározott eljárás keretében kibocsátott, marha- és borjúhús exportjára vonatkozó engedélyek érvényessége a 3719/88/EGK rendelet 21. cikke (2) bekezdésének értelmében vett kibocsátás napjától számított negyedik hónap végén jár le.

(2) Az export-visszatérítési igényt nem tartalmazó kiviteli engedély tárgyát képező termékek kivitelére vonatkozó engedélyek érvényessége a 3719/88/EGK rendelet 21. cikke (1) bekezdésének értelmében vett kibocsátás napjától számított:

- 45 nap az intervencióból származó fagyasztott marhahús kivitele esetében,

- 60 nap a többi termék esetében.

Az engedélykérelem és az engedély 20. rovatának tartalmaznia kell a következő szöveget:

- "Intervenciós termékek visszatérítés nélkül (…/EK rendelet)"; az első francia bekezdésben említett engedélyek esetében,

- "Visszatérítés nélkül"; a második francia bekezdésben említett engedélyek esetében.

(3) Az engedélykérelem és az engedély 15. rovatának tartalmaznia kell a termék megnevezését, 16. rovatának a mezőgazdasági termék export-visszatérítési nómenklatúra 12 számjegyű kódját és 7. rovatának a rendeltetési országot.

(4) A 3719/88/EGK rendelet 13a. cikkének második bekezdésében jelzett termékkategóriákat a III. melléklet tartalmazza.";

3. A 9. cikk helyébe a következő szöveg lép:

"9. cikk

(1) Az előzetesen rögzített mértékű export-visszatérítésre kiállított engedélyekre vonatkozó biztosíték összege:

a) 44 ECU élő állatonként;

b) 29 ECU a nettó tömeg 100 kilogrammjaként a mezőgazdasági termék export-visszatérítési nómenklatúra 020130009100 kódja alá tartozó termékek esetében;

c) 16 ECU a nettó tömeg 100 kilogrammjaként más termékek esetében.

(2) Az (1) bekezdésben említetteken kívüli engedélyek biztosítéka:

a) 7 ECU élő állatonként;

b) 3 ECU a nettó tömeg 100 kilogrammjaként más termékek esetében.";

4. A 10. cikk (1) bekezdésének helyébe a következő szöveg lép:

"(1) A 8. cikk (1) bekezdésében említett, előzetesen rögzített mértékű export-visszatérítésre kiállított engedélyt az engedélykérelem benyújtását követő ötödik munkanapon bocsátják ki, feltéve hogy a Bizottság időközben nem hozott semmilyen, a (2) bekezdésben jelzett különleges intézkedést. Ez az időeltolódás nem vonatkozik azonban a 3719/88/EGK rendelet 14a. cikkében meghatározott exportra.";

5. A 11. cikk helyébe a következő szöveg lép:

"11. cikk

(1) A 3719/88/EGK rendelet 8. cikkének (4) bekezdésében említett tűréssel exportált mennyiségek nem lehetnek export-visszatérítésre jogosultak, amennyiben az exportra a 8. cikk (1) bekezdésében említett engedély alapján kerül sor, és az engedély 22. rovata tartalmazza a következő bejegyzést:"… tonnára érvényes visszatérítés (a mennyiség, amelyre az engedélyt kiállították).";

(2) A 3665/87/EGK bizottsági rendelet [5] 20. cikke (3) bekezdése b) pontjának második francia bekezdése nem vonatkozik az 1964/82/EGK bizottsági rendelet [6] értelmében a kicsontozott húsra megítélt különleges export-visszatérítésekre, amennyiben a termékek az 565/80/EGKtanácsi rendelet [7] 5. cikkében meghatározott eljárás hatálya alá tartoznak vagy tartoztak.";

6. A 13. cikk (1) bekezdésének helyébe a következő szöveg lép:

"(1) A tagállamok értesítik a Bizottságot:

- minden hét hétfőjén és csütörtökén legkésőbb déli 12 óráig, az értesítés napját megelőző utolsó munkanap végéig benyújtott:

a) 1.1. a 8. cikk (1) bekezdésében említett, előzetesen rögzített mértékű export-visszatérítésre kiállított engedély iránti kérelmekről, vagy arról, hogy ilyen kérelem nem érkezett;

1.2. a 3719/88/EGK rendelet 44. cikkében említett engedélykérelmekről, vagy arról, hogy ilyen kérelem nem érkezett;

1.3. a 8. cikk (2) bekezdésének első francia bekezdésében említett engedélykérelmekről

az értesítés napját megelőző utolsó munkanap végéig:

b) 1.1. a 10. cikk (5) bekezdése értelmében kiállított engedélyekben szereplő mennyiségekről, vagy arról a tényről, hogy nem állítottak ki engedélyt;

1.2. a 3719/88/EGK rendelet 44. cikkében említett engedélyekben szereplő mennyiségekről, a kérelmek benyújtásának napjáról és a rendeltetési országokról, vagy arról, hogy nem állítottak ki engedélyt;

c) azokról a mennyiségekről, amelyek vonatkozásában a 10. cikk (4) bekezdése értelmében visszavonták a kiviteli engedély iránti kérelmeket,

- minden hónap 15. napja előtt az előző hónap vonatkozásában:

d) a 3719/88/EGK rendelet 14a. cikkében említett engedélykérelmekről;

e) azokról a mennyiségekről, amelyekre a 8. cikk (1) bekezdése értelmében engedélyt adtak ki, és azt nem használták fel;

f) a 8. cikk (2) bekezdésének első francia bekezdése alapján kiállított engedélyekben megnevezett mennyiségek fel nem használt egyenlegeiről;

g) a 8. cikk (2) bekezdésének második francia bekezdésében említett engedély iránti kérelmekről.";

7. A IV. melléklet helyébe e rendelet melléklete lép.

2. cikk

Ez a rendelet 1998. január 2-án lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. december 16-án.

a Bizottság részéről

Franz Fischler

a Bizottság tagja

[1] HL L 322., 1997.11.25., 25. o.

[2] HL L 148., 1968.6.28., 24. o.

[3] HL L 341., 1997.12.12., 8. o.

[4] HL L 143., 1995.6.27., 35. o.

[5] HL L 351., 1987.12.14., 1. o.

[6] HL L 212., 1982.7.21., 48. o.

[7] HL L 62., 1980.3.7., 5. o.

--------------------------------------------------

MELLÉKLET

IV. MELLÉKLET

Az 1445/95/EK rendelet alkalmazása

EURÓPAI KÖZÖSSÉGEK BIZOTTSÁGA DG VI/D/2 – Marhahús-/Borjúhúságazat

+++++ TIFF +++++

+++++ TIFF +++++

--------------------------------------------------